هیندیستان ایچ ایشلر ناظیرلیگی، جامو کشمیر محدودیت‌لرین یونگوللشدیریلدیگینی و ایالت‌دکی وضعیتین نورمالا قاییتماقدا اولدوغونو بیلدیریب.
ایچ ایشلر ناظیرلیگی خیدمتی‌نین توئیتر حسابین‌دان ائدیلن آچیقلامادا، ایالت‌دکی بوتون ثابت تلفون و بعضی منطقه‌لرده موبیل تلفون خط‌لرینده باش وئرن محدودیت‌لرین آرا‌دان قالدیردیغی و بوتون ساغلیق اورقان‌لاری‌نین خیدمت وئرمه‌یه باشلادیغی قئید اولونوب.
آچیقلامادا، ایالت‌دکی بانک‌لارین آچیق اولدوغو و آلیش وئریشلرین چالیشدیغی معلوماتی پایلاشیرکن، مکتب‌لردکی طلبه و معلم سای‌لاری‌نین دا آرتماقدا اولدوغو بیلدیریلیب.
خالقین اساس احتیاج‌لارینا قارشی یئترلی میقداردا نفت و تاخیل محصولونون توپلاندیغی قئید ائدیلیب.
هیندیستانین آچیقلاماسی، چرشنبه آخشامی گونو، بیرلشمیش میللت‌لر اینسان حاق‌لاری شوراسیندا تورکیه‌نین ده آرا‌لاریندا اولدوغو 50دن آرتیق اؤلکه‌نین، خصوصی ایستاتوسو قال‌دیریلان و موختلیف محدودیت‌لره معروض قالان جامو کشمیر اینسان حاق‌لاری پوزونتولارینی دایاندیرماسی اوچون یئنی دهلی حاکمیتینه مراجعت ائتمه‌سی‌نین آردین‌دان گلدی.
دیگر طرف‌دن، نظارتده ساخلانیلان ایالتین کئچمیش باش ناظیرلری، یئرلی سیاستچی‌لر، آکتیویست‌لر و ژورنالیست‌لره موناسیبتین آچیقلاما وئریلمه‌دی.
هیندیستان، آنایاسانین یاریم عصردن اوزون مدت‌دیر کی، جامو کشمیر اوستونلوک تانییان 370ینجی ماده‌سینی 5 آوقوستدا لغو ائده‌رک منطقه‌نین خصوصی ایستاتوس‌لو قورولوشونو اورتا‌دان قالدیرمیش، جامو کشمیری ایکی بیرلیک تورپاغینا آییرمیشدی.
